CELEX: 62021TN0707
Language: fi
Date: 2021-11-03 00:00:00
Title: Asia T-707/21: Kanne 3.11.2021 – Hoteles Olivencia v. EUIPO – Corporacion H10 Hotels (HOTELES HO)

17.1.2022   
            
            
               FI
            
            
               Euroopan unionin virallinen lehti
            
            
               C 24/46
            
         
      Kanne 3.11.2021 – Hoteles Olivencia v. EUIPO – Corporacion H10 Hotels (HOTELES HO)
      (Asia T-707/21)
      (2022/C 24/60)
      Oikeudenkäyntikieli: espanja
      
         Asianosaiset ja muut osapuolet
      
      
         Kantaja: Hoteles Olivencia, SL (Almería, Espanja) (edustaja: asianajaja S. Mohamed Acosta)
      
         Vastaaja: Euroopan unionin teollisoikeuksien virasto (EUIPO)
      
         Muu osapuoli valituslautakunnassa: Corporacion H10 Hotels, SL (Barcelona, Espanja)
      
         Menettely EUIPO:ssa
      
      
         Hakija: Kantaja
      
         Riidanalainen tavaramerkki: Hakemus EU-kuviomerkiksi HOTELES HO – Rekisteröintihakemus nro 18 202 245
      
         EUIPO:ssa käyty menettely: Väitemenettely
      
         Riidanalainen päätös: EUIPO:n neljännen valituslautakunnan 27.8.2021 asiassa R 782/2021-4 tekemä päätös
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa riidanalaisen päätöksen, hyväksyy riidanalaisen tavaramerkin rekisteröimisen ja velvoittaa tavaramerkin rekisteröintiä vastaan väitteen tehneen tahon korvaamaan oikeudenkäyntikulut
               
            
                  —
               
               
                  toissijaisesti ja siinä tapauksessa, että kanne hylätään, velvoittaa kunkin asianosaisen vastaamaan omista oikeudenkäyntikuluistaan, ottaen huomioon kyseessä oleva asia ja sen ilmeinen monimutkaisuus, kunkin tahon tekemien päätösten osalta tehdyt linjamuutokset, ja olosuhteet, jotka on otettava huomioon Euroopan parlamentin asetuksen (EU) 2017/1001 109 artiklan 3 kohdan osalta.
               
            
         Kanneperusteet
      
      
                  —
               
               
                  Kyse on Euroopan parlamentin ja neuvoston asetuksen (EU) 2017/1001 8 artiklan 1 kohdan b alakohdan mahdollisesta soveltamisesta tai soveltamatta jättämisestä sekä sen vaikutuksesta (tai vaikutuksettomuudesta) 8 artiklan 5 kohdan mahdollisen soveltamatta jättämisen kannalta.
               
            
                  —
               
               
                  Virhe, joka koskee Euroopan parlamentin ja neuvoston asetuksen (EU) 2017/1001 109 artiklan 3 kohdan soveltamatta jättämistä.